Café Fun Art i Blokhus er blevet politianmeldt for at overtræde et påbud fra Jammerbugt Kommune.

Fun Art i Blokhus har slet ikke styr på sagerne. Det står klart, efter kommunen har politianmeldt stedet. – Det er ærgerligt, og vi er selvfølgelig ikke tilfredse med, at man ikke følger de påbud, som kommunen udsteder, siger Michael Krogsgaard, der er formand for Teknik- og Miljøudvalget i Jammerbugt Kommune. Formanden forklarer, at påbuddet blandt andet kom på grund af en manglende tilladelse til at opføre en ny bygning, samt overtrædelse af regler i forbindelsen af brandsikkerhed. Han ønsker dog samtidigt at understrege, at man har sat gang i et samarbejde med ejerne af Fun Art Blokhus med henblik på at lave en ny lokalplan i området, der gør det muligt for virksomheden at drive den forretning, de ønsker, men selvfølgelig på lovlig vis. På Facebooksiden for caféen på stedet står der, at bespisningens åbningstider er ændret: Er gået for hurtigt Det er gået lidt for hurtigt for ejerne, der er begyndt både at bygge en ny bygning og kører nu større restaurant, uden at tilladelserne har været på plads, forklarer Krogsgaard: – De har en såkaldt landzone-tilladelse til blandt andet fodboldgolf, en servicebygning og en mindre café, siger han og fortsætter: – Vi arbejder på at få en ny lokalplan på plads først i det nye år. Vi er jo glade for aktiviteten og synes, det er spændende og godt for kommunen. Det er også godt for turismen. Derfor er kommunen i bund og grund ikke interesserede i et dårligt samarbejde med stedet, understreger han: - Vi er sådanset glade for Fun Art Blokhus og glæder os til, at tingene bliver bragt i orden, siger Michael Krogsgaard, formand for Teknik- og Miljøudvalget i Jammerbugt Kommune.